section_heading: Osobnost i osobine
paragraph_text: Bellatrix je egocentrična i arogantna, Harry Potter ju opisuje kao osobu koja "tretira svakoga kao gamad." Opsjednuta je s čistoćom krvi, i iznimno se ponosi obiteljskom aristokracijom i čistokrvnošću. Poput ostalih sljedbenika Lorda Voldemorta, i ona se žestoko protivi svima koji ne podupiru njena stajališta ili nisu čistokrvni: čistokrvnim "izdajicama" (Weasleyevi), polutanima (jedan roditelj čarobnjak, drugi bezjak), "mutnjacima" (oba roditelja bezjaci), bezjacima, i "mješancima" (kentauri), ali nema problem ubiti članove vlastite obitelji koji ne dijele njena stajališta.